JayJayThrowThrow/commonwealth-wiki-mix huggingface dataset:
Alexander Dubček

thumb|Alexander Dubček
Alexander Dubček merupakan Perdana Menteri Czechoslovakia 1968 - 1969. Beliau juga merupakan Setiausaha Agung Parti Komunis Czechoslovakia dari 5 Januari 1968 hingga 17 April 1969. Beliau dilahirkan pada 1921 dan meninggal dunia pada 1992.

Semasa beliau menjadi Perdana Menteri, beliau ingin memperkenalkan pembaharuan dan kebebasan di negara komunis itu sejak 1960-an lagi. Beliau telah memimpin pekerja-pekerja untuk menentang dasar birokrasi Stalin pada tahun 1968.

Malangnya beliau ditentang dan dikecam hebat oleh golongan pelampau dalam parti sehingga Kesatuan Soviet sendiri terpaksa campur tangan dan memasuki Czechoslovakia secara paksa pada 20 Ogos 1968.

Dubček kemudian dipecat dan dihantar menjadi pengurus kepada sebuah kilang kasut yang kecil di negara itu dengan tujuan untuk menghinanya.

Pada tahun 1989, Rusia sendiri setuju dengan idea Dubcheck dengan melaksanakan perestroika oleh Presiden Mikhail Gorbachev.

Pada 1 September 1992, Alexander Dubček telah mengalami kemalangan jalan raya dan meninggal dunia. Peguam keluarga Dubček mendakwa Dubček dibunuh oleh perisik Rusia dengan mengemukakan bukti-bukti tertentu. Beliau dikebumikan di Bratislava, Slovakia.


Kategori:Ahli politik Czechoslovakia
Egon Krenz

Egon Krenz (lahir pada 19 Mac 1937) ialah bekas ahli politik Parti Komunis Jerman Timur. Beliau memimpin Jerman Timur (GDR) pada 1989 sebelum kerajaan GDR tumbang.
Awal hidup

Krenz dilahirkan di Kolberg di Jerman tapi sekarang dalam negara Poland. Keluarganya dipindahkan ke Damgarten tahun 1944, apabila Jerman Barat dan Jerman Timur pecah.

Beliau menyertai Parti Komunis pada tahun 1955 dan menyertai Politburo pada tahun 1983. Beliau menjadi Setiausaha Agung Pergerakan Pemuda Komunis.

Krenz telah mengetuai protes menentang pemimpin komunis iaitu Erich Honecker hingga meletakkan jawatan pada 18 Oktober 1989.

Dari 18 Oktober 1989 hingga 3 Disember 1989 beliau menjadi Setiausaha Socialist Unity (Communist) Party (SED) menggantikan Erich Honecker.
Kerjaya politik

Krenz telah memperkenalkan pembaharuan dan kebebasan demokrasi. Seterusnya meruntuhkan Tembok Berlin pada 9 November 1989 yang merupakan kesilapan menterinya yang bernama Gunter Schabowski. Akhirnya kerajaan komunis Jerman Timur telah runtuh.

Krenz meletakkan jawatan pada 7 Disember 1989. Beliau dikatakan meletakkan jawatan kerana berasa malu dengan penyelewengan, rasuah dan ketidakadilan yang dilakukan oleh pemimpin-pemimpin komunis sebelum beliau. Semua pemimpin komunis itu merupakan orang yang disanjungnya tetapi telah didapati menyalahgunakan kuasa sehingga rakyat menderita.
Pasca-Perang Dingin

Krenz telah dipenjarakan selama 6 1/2 tahun pada 1997 kerana jenayah semasa Perang Dingin terutama berkaitan pembunuhan mereka yang melarikan diri dari Jerman Timur dan ingin menyeberangi Tembok Berlin. Beliau dibebaskan pada Disember 2003 dan masih dalam pemerhatian sehingga tahun 2006.
Lihat juga

Senarai pemimpin Jerman Timur




Kategori:Sejarah Jerman
Kategori:Orang hidup
Kategori:Kelahiran 1937
Kepimpinan Jerman Timur

Pada 7 Oktober 1949 negara Jerman Timur dan Jerman Barat telah berpecah dan Jerman Timur ditubuhkan secara rasminya. Jerman Timur dikenali juga dengan nama Republik Demokratik Jerman.


Tapi pada 3 Oktober 1990 Jerman Timur dan Jerman Barat telah digabungkan menjadi Republik Persekutuan Jerman atau Jerman sahaja.

Berikut Senarai Pemimpin Komu is Jerman Timur
Setiausaha Agung Parti Perpaduan Sosialis Jerman (Komunis)

* Wilhelm Pieck .Dari 22 Apr 1946 hingga 25 Julai 1950 . ( Lahir pada : 1876 ( Meninggal dunia pada : 1960 )
* Walter Ulbricht .Dari 25 Jul 1950 hingga 3 May 1971 ( Lahir pada : 1893 ( Meninggal dunia pada : 1973 )
* Erich Honecker . Dari 3 May 1971 hingga 18 Oct 1989 ( Lahir pada : 1912 ( Meninggal dunia pada : 1994 )
* Egon Krenz .Dari 18 Oct 1989 hingga 3 Dec 1989 ( Lahir pada : 1937 )
* Gregor Gysi . Dari 18 Dec 1989 hingga 4 Feb 1990 ( Lahir pada : 1948 )
Presiden Jerman Timur

* Johannes Dieckmann . Dari 7 Oct 1949 hingga 11 Oct 1949 ( Lahir pada : 1893 ( Meninggal dunia pada : 1969 ) LDPD
* Wilhelm Pieck .Dari 11 Oct 1949 hingga 7 Sep 1960 (s.a. ) SED
* Johannes Dieckmann . Dari 7 Sep 1960 hingga 12 Sep 1960 (s.a. ) LDPD
Pengerusi Majlis Negeri

* Walter Ulbricht .Dari 12 Sep 1960 hingga 1 Aug 1973 (s.a. ) SED
* Friedrich Ebert . Dari 1 Aug 1973 hingga 3 Oct 1973 ( Lahir pada : 1894 ( Meninggal dunia pada : 1979 ) SED
* Willi Stoph . Dari 3 Oct 1973 hingga 29 Oct 1976 ( Lahir pada : 1914 ( Meninggal dunia pada : 1999 ) SED
* Erich Honecker . Dari 29 Oct 1976 hingga 24 Oct 1989 (s.a. ) SED
* Egon Krenz . Dari 24 Oct 1989 hingga 6 Dec 1989 (s.a. ) SED
* Manfred Gerlach . Dari 6 Dec 1989 hingga 5 Apr 1990 ( Lahir pada : 1928 ) LDPD
Presiden Perhimpunan Rakyat

* Sabine Bergmann .Dari 5 Apr 1990 hingga 2 Oct 1990 ( Lahir pada : 1946 ) CDU
Pengerusi Majlis Rakyat Jerman Timur

* Wilhelm Pieck . Dari 22 Oct 1948 hingga 12 Oct 1949 (s.a. ) SED
Pengerusi Majlis Ekonomi Jerman Timur

* Heinrich Rau . Dari 10 Mar 1948 hingga 11 Oct 1949 ( Lahir pada : 1899 ( Meninggal dunia pada : 1961 ) SED


Kategori:Politik Jerman Timur
Bruno Manser

Bruno Manser (25 Ogos 1954 - ) merupakan pejuang hak asasi kaum Penan di hutan Baram , Sarawak. Bruno Manser merupakan rakyat Switzerland dan datang beberapa kali ke Sarawak .
Penan

Tahun 1983 Bruno pernah ke Terengganu dan mengenali adat budaya orang Melayu di negeri Terengganu.

Tahun 1984 beliau menggunakan visa pelawat untuk bersama kumpulan ekspedisi ke Gunung Mulu , Miri dan ke Baram di Sarawak . Sejak itu beliau terus berminat dan terpikat dengan kumpulan Penan dan mendalami adat budaya serta nasib buruk mereka.

Beliau berjaya bertutur dalam bahasa Penan , menjiwai permasalahan orang Penan dan mengedarkan surat-surat kepada media antarabangsa dan NGO.

Orang Penan juga bertindak melalui undang-undang dan mahkamah. Beberapa pemimpin Penan telah diatur untuk menemui Ketua Menteri Sarawak dan Menteri-menteri di Kuala Lumpur.
Tangkapan pertama

Inspektor Lores Matios pernah menangkap Bruno Manser di Long Napir, Limbang pada 1986. Pada 10 April 1986 , Inspektor Lores Matios sedang bercuti di kampungnya di Long Napir, Limbang dan terserempak dengan Bruno Manser dan terus memberkasnya untuk dibawa ke Balai Polis Limbang. Bruno Manser tidak digari kerana tidak ada gari bersamanya.

Di pertengahan jalan , kira-kira 90 minit perjalanan ke Limbang, Land Rover yang dinaiki kehabisan minyak petrol di jambatan Wong-Fujita.Ketika pemandu mengisi minyak, Bruno Manser telah melarikan diri. Inspektor Lores Matios menjerit kepada Bruno dan melepaskan dua das tembakan amaran tetapi sudah terlambat.
Dibiarkan

Polis Sarawak didakwa sengaja membiarkan Bruno Manser melarikan diri ke hutan Sarawak pada 25 Mac 1990 bagi mengelakkan tekanan antarabangsa.

Pegawai polis itu ialah Inspektor Lores Matios yang menaiki pesawat Twin Otter dari Miri ke Kuching . Bruno Manser pula bersama dengan Anja Katarina seorang aktivis alam sekitar secara kebetulan sahaja bersama dengan inspektor polis tersebut. Polis tersebut tidak mengiringi atau menangkap Bruno Manser.

Bruno Manser mungkin dapat mengecam pegawai polis tersebut kerana sebelum ini pernah menangkap Bruno. Sebenarnya Inspektor Lores Matios dalam perjalanan mengambil peperiksaan undang-undang di Kuching, Sarawak.

Ketika itu Bruno sudah mencukur jambang dan memakai kot. Oleh itu sukar untuk dicamkan. Bruno menggunakan nama Alex Betge bersama Anja dan menginap di hotel Holiday Inn Damai, Kuching. Manser dan Anja berlepas ke Kuala Lumpur menggunakan pesawat MAS MH517.

Khabar angin semakin kuat apabila Duta Switzerland Charles Steinhaeuslin membuat lawatan mengejut ke Kuching untuk bertemu dengan Ketua Menteri Sarawak , Tan Sri Abdul Taib Mahmud pada 27 Mac 1990.
Liputan antarabangsa

Isu kaum Penan yang dibangkitkan oleh Bruno Manser telah mendapat liputan meluas oleh media antarabangsa, NGO , persatuan anti kayu tropika dan kerajaan-kerajaan asing. Malaysia dikecam dari pelbagi sudut dan mereka bertindak tidak membeli kayu tropika.
Buku

* Buku Bruno Manser : The Inside Story ditulis oleh James Richie , seorang wartawan The New Strait Times diterbitkan pada 1994.

* Gambar Bruno Manser


Kategori:Orang hilang
Kategori:Kelahiran 1954
Kategori:Kematian 2005
Masjid Kampung Selamat

Masjid Kampung Selamat atau juga dikenali sebagai Masjid Ar-Rahmah merupakan sebuah masjid yang terletak dalam Daerah Seberang Perai Utara, iaitu salah satu daerah di Pulau Pinang, Malaysia. Ia merupakan satu satu masjid dibawah daerah Butterworth.
Pentadbiran

Masjid Kampung Selamat merupakan salah satu masjid dalam daerah agama Kepala Batas, yang diselia oleh Jabatan Agama Islam Pulau Pinang, dengan nombor perdaftaran JAIPP/PMS/30/04/07.

Terdapat satu surau yang berdaftar di bawah Masjid Kampung Selamat iaitu:
* Surau Perumahan Awam Kos Rendah di Kampung Selamat

Dari segi pentadbiran, Masjid Kampung Selamat terletak di dalam Mukim Dua Belas (Mukim 12), yang di mana merupakan mukim di timur laut Daerah Seberang Perai Utara. Masjid ini memberikan perkhidmatan untuk penduduk sekitar Kampung Selamat, Ladang Mayfield, dan Taman Selesa.

Terletak berhampiran dengan masjid ialah:
* Sekolah Kebangsaan Kampong Selamat
* Kolej Komuniti Tasek Gelugor
* Sekolah Menengah Kebangsaan Kampong Selamat
* Sekolah Agama Rakyat Madrasah Najah
* Balai Bomba dan Penyelamat Tasek Gelugor
* Pondok Polis Tasek Gelugor.
Rujukan


Kampong Selamat
Tiara Jacquelina

Puan Sri Datin Seri Tiara Jacquelina Eu binti Abdullah (née Jacqueline Eu; lahir 3 Oktober 1967) ialah seorang pelakon dan penerbit wanita dari Malaysia.
Kehidupan awal dan kerjaya

Dilahirkan sebagai Jacqueline Eu pada 3 Oktober 1967 serta berdarah campuran Cina-Burma dan Cina-Indonesia. Beliau mencapai kemasyhuran dalam bidang perfileman melalui filem epik sejarah arahan Saw Teong Hin - "Puteri Gunung Ledang", yang mana Tiara mengambil peranan sebagai pelakon wanita utama dan juga penyanyi lagu tema filem tersebut iaitu "Asmaradana". Filem tersebut menelan kos sebanyak ASD$4 juta dan merupakan filem berbajet yang tertinggi dalam sejarah penerbitan filem di Malaysia. "Puteri Gunung Ledang" telah diserahkan kepada Anugerah Akademi ke-49 bagi kategori Filem Bahasa Asing Terbaik tetapi tidak terpilih untuk pencalonan.

Tiara pernah berlakon bersama-sama dengan Frances McDormand, seorang pemenang Anugerah Akademi, dalam filem, "Beyond Rangoon" (1995). Di Festival Filem Malaysia ke-12, beliau telah dianugerahi sebagai seniwati yang terbaik dalam filem, "Ringgit Kasorrga", sebuah drama skandal kelamin yang melibatkan seorang ahli politik dengan peragawati-peragawati muda. Tiara telah dinamakan Seniwati Terpilih di Anugerah Oskar keempat yang diadakan oleh Persatuan Pekerja Filem Malaysia (kini Persatuan Pekerja Profesional Filem Malaysia) pada tahun 2005.

Sejak muda lagi, Tiara suka melibatkan diri dalam kesenian, dan semasa bersekolah, dia telah mengambil bahagian dalam Persatuan Sandiwara dan Persatuan Kesusasteraan, dan juga pernah menjadi Presiden Persatuan Filem. Beliau gemar menunggang kuda dengan keluarganya sebagai hiburan, dan juga gemar akan makanan yang lazat, dan lukisan. Tiara, yang kini bergelar Datin Seri, mempunyai dua orang anak.

Beliau turut memegang watak utama sebagai Hanna dalam filem "Lukisan Berlumur Darah" pada tahun 1988.
Kehidupan peribadi

Tiara memeluk Islam pada 1993 dan mendirikan rumah tangga dengan pelakon, Hani Mohsin Hanafi pada 11 September 1993. Perkahwinan mereka dikurniakan seorang anak perempuan, Hani Karmila, yang dilahirkan pada 1996. Bagaimanapun, jodoh mereka tidak panjang apabila mereka berpisah pada 16 Februari 1998. Perceraian mereka disahkan Mahkamah Rendah Syariah Wilayah Persekutuan pada 4 Jun tahun yang sama.

Kemudian Tiara berkahwin dengan bekas Menteri Pertanian Malaysia, Mohd Effendi Norwawi.
Filemografi
Filem
Telefilem
Web drama
Drama
Televisyen
Diskografi
Anugerah dan pencalonan
Rujukan
Pautan luar

*
*


Kategori: Kelahiran 1967
Kategori: Orang hidup
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Sosialit Malaysia
Kategori:Penerbit filem Malaysia
Kategori:Pemeluk Islam
Kategori:Orang Malaysia berketurunan Cina
Kategori:Orang Malaysia berketurunan Myanmar
Kategori:Orang Malaysia berketurunan Indonesia
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Peserta Dewi Remaja
Masjid At-Taqwa, Lahar Yooi

Masjid At-Taqwa Lahar Yooi merupakan sebuah masjid yang terletak dalam Tasek Gelugor di Butterworth, dalam Daerah Seberang Perai Utara, Pulau Pinang, Malaysia. Ia merupakan satu satu masjid dibawah daerah Butterworth. Masjid Jamek Lahar Yooi memiliki nombor pendaftaran iaitu JAIPP/PMS/30/03/12. Ia dijadikan sebagai pusat beribadah masyarakat setempat yang beragama Islam serta perlaksanaan program aktiviti kemasyarakatan seperti ibadah korban, solat jumaat, ceramah dan lain-lain lagi yang tinggal di sekitar Kampung Lahar Yooi. Ia terletak di bawah kawasan parlimen Tasek Gelugor.
Lihat juga

* Kampung Lahar Yooi
Rujukan


Pautan luar

At-Taqwa, Lahar Yooi
Abdullah ibn Abdulaziz Al Saud

Raja Abdullah ibn Abdulaziz Al Saud (, , Arab Najdi sebutan: ; 1 Ogos 1924 – 23 Januari 2015) ialah Raja Arab Saudi dan Penjaga Dua Masjid Suci pada tahun 2005 hingga 2015. Baginda pernah menjadi Putera Mahkota sebelum menjadi raja. Baginda menjadi Raja Arab Saudi selepas Raja Fahd meninggal dunia. Baginda ditabalkan menjadi Raja Arab Saudi pada 3 Ogos 2005 tetapi mewarisi gelaran Raja dengan serta merta selepas kematian Raja Fahd.

Raja Abdullah juga berkhidmat sebagai Perdana Menteri dan Panglima Pengawal Kebangsaan Arab Saudi. Baginda ialah salah seorang anak lelaki daripada 37 orang anak lelaki pengasas kerajaan Arab Saudi iaitu Abdul Aziz Al-Saud.

Baginda mangkat pada 23 Januari 2015, umur 90 tahun, tiga minggu selepas dimasukkan ke hospital kerana pneumonia.
Rujukan

Kategori:Kelahiran 1924
Kategori:Kematian 2015
Kategori:Raja Arab Saudi
Kategori:Putera Mahkota Arab Saudi
Senarai Jedi

Berikut adalah senarai Jedi yang terdapat dalam Star Wars.

*Jon Antilles
*Stass Allie
*Daakman Barrek
*Soon Bytes
*JiNN Mikaelson
*Bene
*Depa Billaba
*Empatojayos Brand
*Sora Bulq
*Callista
*Thame Cerulian
*Thracia Cho-Leem
*Cilghal
*Roron Corobb
*Dark Woman
*Cin Drallig
*Bant Eerin
*Kit Fisto
*Adi Gallia
*Sha'a Gi
*Tarados Gon
*A'Sharad Hett
*Hoth
*Zett Jukassa
*Coleman Kjac
*Obi-Wan Kenobi
*Serra Keto
*Tallisibeth Enwandung-Esterhazy
*Bultar Swan
*Siri Tachi
*Shaak Ti
*Saesee Tiin
*Coleman Trebor
*Luminara Unduli
*Quinlan Vos
*Raynar Thul
*Ulic Qel-Droma
*Ki-Adi-Mundi
*Agen Kolar
*Plo Koon
*Eeth Koth
*Maks Leem
*Whie Malreaux
*Foul Moudama
*Jocasta Nu
*Barriss Offee
*Lari Oll
*Leia Organa
*Johun Othone
*Mara Jade
*Pablo-Jill
*Qui-Gon Jinn
*Oppo Rancisis
*Qu Rahn
*Even Piell
*T'ra Saa
*Aayla Secura
*Tarr Seirr
*Anakin Skywalker
*Luke Skywalker
*Sartochi Ramora
*Mace Windu
*Yaddle
*Yoda

Jedi
Dilema Melayu

kiri|thumb|160px|Buku Dilema Melayu

Dilema Melayu (The Malay Dilemma) adalah sebuah buku yang dikarang oleh Mahathir Mohamad pada tahun 1970. Mahathir menerbitkan The Malay Dilemma setelah beliau kalah dalam pemilihan 1969 dulu. Selepas itu dia telah menuduh Tunku Abdul Rahman Putra kerana kekalahan UMNO yang besar dalam pilihan raya itu.

Setelah diterbitkan, buku ini diharamkan oleh Tunku Abdul Rahman. Pemikiran Mahathir Mohamad tidak selari dengan Tunku Abdul Rahman.

Pada 1981, buku ini dibenarkan sewaktu Dr. Mahathir Mohamad menjadi Perdana Menteri Malaysia yang keempat. Ia diterjemahkan ke Bahasa Melayu dengan tajuk Dilema Melayu oleh Ibrahim Saad pada 1982 dan diterbitkan oleh Federal Publication Sdn Bhd.
Isi kandungan

# Pendahuluan
# Di mana silapnya?
# Pengaruh keturunan dan persekitaran kepada bangsa Melayu
# Dilema ekonomi Melayu
# Pengertian Persamaan Kaum
# Asas-asas Perpaduan Kebangsaan
# Pemulihan Bangsa Melayu dan Dilema Melayu
# Masalah Melayu
# Tatasusila dan Sistem Nilai Melayu
# Politik Perkauman dan Parti
# Malaysia dan Singapura.


Kategori:Buku di Malaysia 1970
Kategori:Buku Mahathir Mohamad
Kategori:Falsafah
Kategori:Buku mengenai politik Malaysia
Kusumah Atmaja

thumbnail|Kusumah Atmaja
Prof. Dr. Raden Soelaiman Effendi Koesoemah Atmadja (8 September 1898 - 11 Ogos 1952) adalah seorang Pahlawan Kebangsaan Indonesia dan Pengerusi pertama Mahkamah Agung Indonesia.

Dilahirkan di Purwakarta, Indonesia, Kusumah meninggal dunia di Jakarta.
Pautan luar

* Gambar-gambar pahlwan Indonesia.


Kategori:Kelahiran 1898
Kategori:Kematian 1952
Kategori:Pahlawan nasional Indonesia
Kategori:BPUPKI
Mas Mansur, Kiai Haji

Kiai Haji Mas Mansur adalah seorang tokoh Islam dan pahlawan nasional Indonesia.

Mas Mansur dilahirkan di Surabaya, Indonesia pada 25 Jun 1896. Beliau pernah menjabat sebagai ketua Muhammadiyah, sebuah pertubuhan massa Islam yang besar di Indonesia. Beliau meninggal dunia juga di Surabaya pada April 1946 dan dimakamkan di Gipo, Surabaya.


Kategori:Kelahiran 1896
Kategori:Kematian 1946
Kategori:Pahlawan nasional Indonesia
Kategori:Alumni Universiti Al-Azhar
Kategori:Ketua Umum Muhammadiyah
Saud ibn Abdulaziz Al Saud

Saud ibn ’Abd al ’Aziz Al Sa’ud (15 Januari 1902 - 23 Februari 1969) ialah Raja Arab Saudi daripada tahun 1953 sehingga 2 November 1964.

Beliau ialah antara anak sulung Raja Abdul Aziz Al Saud. Beliau kemudiannya dilantik menjadi putera mahkota pada 11 Mei 1933 dan ditabalkan menjadi raja selepas kematian ayahnya pada tahun 1953. Semasa pemerintahannya banyak agensi-agensi kerajaan ditubuhkan di samping penubuhan Universiti Raja Saud di Riyadh.

Sepanjang pemerintahannya banyak ketidakpuasan disuarakan oleh anggota keluarganya sendiri. Seperti ayahnya, beliau mempunyai banyak anak lebih kurang 30 orang. Raja Saud memberi anak-anaknya kuasa yang tinggi di samping melantik mereka ke posisi-posisi yang penting di dalam kerajaan. Hal ini menyebabkan adik-adiknya terutama adik-adik tirinya tidak berpuas hati. Mereka melihat anak-anak Raja Saud tidak mempunyai cukup pengalaman dalam memerintah negara di samping khuatir yang Raja Saud mungkin melantik anaknya menggantinya selepas ini. Raja Saud gemar membelanjakan wang negara demi kepentingan peribadi dan keluarganya. Beliau juga membuat kekecohan politik yang antaranya dikaitkan dengan cubaan pembunuhan Gamal Abdel Nasser, Presiden Mesir ketika itu. Dia juga diketahui dengan sikapnya yang suka minum arak yang nyata merupakan perkara yang dilarang dalam Islam.

Satu rampasan kuasa oleh keluarganya sendiri berlaku pada tahun 1964 dengan disokong oleh golongan ulama. Walaupun Muhammad ibn Abdulaziz Al Saud merupakan pewaris takhta yang paling layak namun dia enggan menerimanya dan sebaliknya menyokong penabalan adik tirinya iaitu Faisal ibn ’Abd al ’Aziz Al Sa’ud sebagai raja. Raja Saud kemudiannya ke Geneva, Switzerland setelah diusir keluar daripada Arab Saudi. Pada tahun 1966, Raja Saud telah dijemput oleh Presiden Gamal Abdel Nasser untuk tinggal di Mesir. Beliau meninggal dunia di Athens, Greece pada tahun 1969.
Pautan luar

* Laman Web Rasmi Universiti Raja Saud, Arab Saudi


Kategori:Raja Arab Saudi
Kategori:Putera Mahkota Arab Saudi
Kategori:Raja yang turun takhta
Faisal ibn Abdulaziz Al Saud

* Khalid
* Turki
* Saud
* Muhammad
* Haifa

Raja Faiaziz ibn Abdulaziz Al Saud (14 April 1906 - 25 Mac 1975) (Arab: فيصل بن عبدالعزيز آل سعود) ialah Raja Arab Saudi dari tahun 1964 hingga tahun 1975.

Raja Faisal dilahirkan di Riyadh dan merupakan anak keempat Raja ’Abd al ’Aziz Al Sa’ud. Raja Faisal memerintah sekumpulan askar dan memenangi pertempuran di Hijaz. Oleh itu, dia dilantik menjadi Gabenor Hijaz pada tahun berikutnya. Selepas Arab Saudi ditubuhkan dia diberi jawatan Menteri Luar Negeri Arab Saudi pada tahun 1932.

Selepas resolusi PBB mengenai pemecahan Palestin dan penubuhan Israel, Putera Faisal (masih belum menjadi raja) mendesak ayahandanya supaya memutuskan hubungan dengan Amerika Syarikat tetapi desakannya itu ditolak. Selepas peristiwa kewangan Raja Saud, Putera Faisal dilantik menjadi pemerintah sementara. Pada 2 November 1964, dia menjadi raja setelah Raja Saud melarikan diri ke Greece.

Raja Faisal melakukan banyak reformasi sewaktu menjadi raja, antaranya ialah membenarkan kanak-kanak perempuan bersekolah, televisyen dan sebagainya. Usahanya ini mendapat tentangan daripada pelbagai pihak kerana mendakwa perkara-perkara ini bertentangan dengan Islam. Beliau berasa amat kecewa apabila Israel memenangi Perang Enam Hari pada tahun 1967.

Pada tahun 1973, Raja Faisal memulakan satu program yang bertujuan untuk memajukan kekuatan tentera Arab Saudi. Pada 17 Oktober, beliau menarik balik minyak keluaran Arab Saudi daripada pasaran antarabangsa menyebabkan harga minyak naik mendadak.
Keputeraan
Pemerintahan
Pembunuhan

Pada 25 Mac 1975, Raja Faisal ditembak mati oleh anak adiknya iaitu Faisal bin Musad. Mengikut spekulasi yang timbul, dia ingin membalas dendam berikutan kematian saudaranya akibat perbuatan pasukan keselamatan pada tahun 1965. Walaupun terdapat beberapa teori konspirasi, siasatan mendapati bahawa Putera Faisal bin Musad bertindak sendirian.

Putera Musad menyamar sebagai seorang delegasi Kuwait yang menunggu untuk bertemu dengan Raja Faisal. Semasa Raja Faisal pergi ke arahnya untuk menyambutnya, Putera Faisal bin Murad mengeluarkan sepucuk pistol dan kemudian menembak Raja Faisal tiga kali di bahagian muka.

Putera Faisal bin Musad kemudiannya ditangkap dan diisytiharkan sebagai tidak waras. Dia kemudiannya didapati bersalah dan dipancung di khalayak ramai di Riyadh.

Raja Faisal digantikan oleh adiknya Putera Khalid.
Keluarga

Anaknya, Putera Khalid ialah Gabenor Wilayah Asir di barat daya Arab Saudi.
Lain-lain

Bandar Lyallpur di Pakistan dinamakan semula menjadi Faisalabad pada tahun 1979. Masjid Faisal di Islamabad, Pakistan dinamakan sempena nama Raja Faisal juga.


Kategori:Raja Arab Saudi
Kategori:Kelahiran 1906
Kategori:Kematian 1975
Kategori:Orang yang dibunuh
Kategori:Putera Mahkota Arab Saudi
Kategori:Penjaga Dua Kota Suci
Kategori:Time Person of the Year
Khalid ibn Abdulaziz Al Saud

Raja Khalid ibn Abdulaziz Al Saud (13 Februari 1913 - 13 Jun 1982) (Arab: خالد بن عبد العزيز) ialah Raja Arab Saudi selepas peristiwa pembunuhan Raja Faisal iaitu pada tahun 1975 sehinggalah beliau meninggal dunia pada tahun 1982.

Khalid dilantik menjadi Putera Mahkota pada tahun 1965 selepas abangnya (abang kandung) iaitu Muhammad ibn ’Abd al ’Aziz Al Sa’ud menolak untuk menjadi raja. Beliau tidak begitu berminat dengan politik dan memberikan kuasa pemerintahan kepada adik tirinya iaitu Putera Mahkota Fahd.

Sempena penyusunan semula Majlis Menteri-Menteri pada tahun 1975, Raja Khalid menamakan Putera Mahkota Fahd sebagai Timbalan Perdana Menteri. Pada tahun 1976, Raja Khalid terpaksa pergi ke Amerika Syarikat untuk mendapatkan rawatan disebabkan masalah jantung. Raja Khalid menanyakan kepada Presiden Carter, Presiden Amerika Syarikat ketika itu untuk menjual pesawat pejuang kepada Arab Saudi bagi membanteras kegiatan komunis di sana. Penghantaran pertama enam belas buah pesawat pejuang F-15s di bawah perjanjian dengan Presiden Carter tiba pada tahun 1982. Sesetengah pemerhati luar menggangap senjata tradisional dan lama tidak lagi sesuai digunakan di Arab Saudi. Pendapat ini nyata tepat apabila sekurang-kurangnya 500 pengganas menawan Masjidil Haram di Makkah pada 20 November 1979.

Beliau membuat keputusan untuk membawa masuk buruh asing ke dalam negara bagi membantu pembangunan negara. Raja Khalid meninggal dunia akibat serangan sakit jantung. Beliau digantikan oleh Putera Mahkota Fahd.


Kategori:Raja Arab Saudi
Kategori:Kelahiran 1913
Kategori:Kematian 1982
Kategori:Putera Mahkota Arab Saudi